מייקל דאגלס

מייקל קירק דאגלס (באנגלית: Michael Kirk Douglas; נולד ב-25 בספטמבר 1944) הוא שחקן קולנוע וטלוויזיה ומפיק יהודי-אמריקאי. זוכה שני פרסי אוסקר (כמפיק – 1975 וכשחקן ראשי – 1987), שישה פרסי גלובוס הזהב, פרס אמי (2013) ופרס בראשית (2015). בנו של השחקן קירק דאגלס. דאגלס נולד בניו ברונזוויק, ניו ג'רזי, הבכור מבין שני בניהם של זוג השחקנים קירק דאגלס ודיאנה דיל. סבו וסבתו מצד אביו היו מהגרים יהודים מצ'אבוסי (כיום בבלארוס, אז חלק מהאימפריה הרוסית). אביו נולד בשם איסר דניאלוביץ'. אימו נולדה בברמודה למשפחה נוצרית. הוריו התגרשו כשהיה בן 7 ואימו נישאה שנית. הוא התגורר עימה ועם אביו החורג עד גיל 16. יש לו עוד שני אחים מנישואיו השניים של אביו. בשנת 1966, כשהיה בן 22, החל דאגלס את קריירת המשחק שלו בתפקיד זוטר של נהג ג'יפ בסרט "הטל צל ענק", בו כיכב אביו קירק דאגלס שגילם את דמותו של האלוף דוד מרכוס. מגיל 28 עד 32 שיחק בסדרת הטלוויזיה "רחובות סן פרנסיסקו". בשנת 1975 הפיק את הסרט "קן הקוקייה", שזכה בחמישה פרסי האקדמיה האמריקנית לקולנוע (פרס אוסקר), בכיכובו של ג'ק ניקולסון. זכה בפרס אוסקר בשנת 1987 על משחקו בסרט "וול סטריט". סרטים ידועים נוספים בהם כיכב: "חיזור גורלי" לצד גלן קלוז, "אינסטינקט בסיסי" לצד שרון סטון, "טראפיק" ועוד. בשנת 2009 זכה בפרס על מפעל חיים. בשנת 2013 זכה בפרס גלובוס הזהב ובפרס גילדת שחקני המסך על תפקידו בסרט "חיי עם ליברצ'ה". בשנת 2018 זכה בפרס גלובוס הזהב בקטגוריית השחקן הטוב ביותר בסדרה קומית, על תפקידו בסדרה "שיטת קומינסקי" של נטפליקס. דאגלס נשא לאישה את דיאנדרה לוקר ב-20 במרץ 1977. לזוג נולד בן אחד, השחקן קמרון דאגלס (נולד ב-13 בדצמבר 1978). בשנת 1980 היה דאגלס מעורב בתאונת סקי קשה שבעקבותיה נטל פסק זמן מקריירת המשחק למשך שלוש שנים. בספטמבר 1992 טופל במרכז טיפול למכורים לאלכוהול. בשנת 2000, לאחר 23 שנות נישואים, דאגלס ודיאנדרה התגרשו. דאגלס פגש לראשונה את קתרין זיטה-ג'ונס, בפסטיבל הסרטים האמריקאי של דוביל בצרפת בשנת 1998. הם נפגשו לאחר שראה את הסרט "המסכה של זורו" שבו השתתפה, וביקש לעמוד בקשר איתה במהלך הפסטיבל. דאגלס התחתן עם זיטה-ג'ונס ב-18 בנובמבר 2000. לזוג שני ילדים, מייקל דילן (נולד ב-8 באוגוסט 2000) וקאריס זיטה (נולדה ב-20 באפריל 2003). בשנת 2013, לאחר 13 שנות נישואים, דאגלס וזיטה-ג'ונס החליטו להיפרד, אך ב-1 באוקטובר 2013 הם חידשו את הקשר. דאגלס רואה עצמו כיהודי רפורמי, אף כי איננו נחשב ליהודי על פי ההלכה מאחר שאמו הייתה נוצרייה-פרוטסטנטית. הוא אף חגג לבנו הצעיר דילן בר מצווה בירושלים. במהלך אוגוסט 2010 הודיע דאגלס כי הוא סובל מסרטן בגרונו, אולם בינואר 2011, הוא הודיע שנרפא. בינואר 2015 הכריזה קרן פרס בראשית (Genesis Prize) על בחירתו של דאגלס לחתן השני של הפרס. הפרס בסך מיליון דולר הוענק לדאגלס ב-18 ביוני 2015 בירושלים. דאגלס הודיע על כוונתו לתרום את כספי הפרס לעידוד הפעילות להגברת המודעות לחשיבות הגיוון והפתיחות בחיי העם היהודי, ולמציאת פתרונות חדשניים לבעיות קיומיות ברמת הקהילה והעולם כולו. ב-17 באוגוסט 2006 במהלך מלחמת לבנון השנייה, הופיעה מודעה על פני עמוד שלם ב-"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון. על מודעה זו היו חתומים גם ניקול קידמן, סילבסטר סטאלון, דני דה ויטו, ברוס ויליס, ג'יימס וודס, סם ריימי ורידלי סקוט. ב-2 ביוני 2024 במהלך מלחמת חרבות ברזל הגיע לביקור תמיכה בישראל, במסגרתו ביקר בקיבוץ בארי שנפגע אנושות בטבח 7 באוקטובר 2023. הטל צל ענק (1966) - בתפקיד: נהג ג'יפים שלום לך, גיבור (1969) - בתפקיד: קארל דיקסון אדם בשש בבוקר (1970) - בתפקיד: אדם גיינס עץ הקיץ (1971) - בתפקיד: ג'רי נפוליאון וסמנתה (1972) - בתפקיד: דניאל ארלינגטון וויליאמס השלישי קן הקוקייה (1975) - בתפקיד: מפיק הסרט עילפון חושים (1978) - בתפקיד: דוקטור מארק בלואס הסינדרום הסיני (1979) - בתפקיד: ריצ'רד אדמס זה התור שלי (1980) - בתפקיד: בן לוין בעקבות האוצר הרומנטי (1984) - בתפקיד: ג'ק קולטון שורת המקהלה (1985) - בתפקיד: הכוריאוגרף זאק אוצר הנילוס (1985) - בתפקיד: ג'ק קולטון וול סטריט (1987) - בתפקיד: גורדון גקו חיזור גורלי (1987) - בתפקיד: דאן גאלאגאר מלחמת רוז ברוז (1989) - בתפקיד: אוליבר רוז גשם שחור (1989) - בתפקיד: ניק קונקלין אינסטינקט בסיסי (1992) - בתפקיד: הבלש ניק קוראן ניצוץ באפלה (1992) – בתפקיד: אד לאיילנד בדרך למטה (1993) – בתפקיד: די פאנס חשיפה (1994) – בתפקיד: תום סאנדרס הנשיא מאוהב (1995) - בתפקיד: אנדרו שפרד הרוח והחושך (1996) - בתפקיד: צ'ארלס רמינגטון המשחק (1997) – בתפקיד: ניקולאס ואן הורטון רצח מושלם (1998) - בתפקיד: סטיבן טיילור יום אחד בספטמבר (1999) - סרט דוקומנטרי - בתפקיד: קריין נערי הפלא (2000) - בתפקיד: גריידי טריפ טראפיק (2000) - בתפקיד: רוברט וייקפילד אל תוציא מילה (2001) - בתפקיד: נייתן קונראד ערב אחד במקולס (2001) - בתפקיד: מיסטר ברמייסטר מתחתנים עם ההורים (2003) - בתפקיד: סטיב טובייאס הכל עובר במשפחה (2003) - בתפקיד: אלכס גרומברג אל הארץ היפה (2004) - בתפקיד: גורדון גק אני, אתה והוא (2006) - בתפקיד: מיסטר טומפסון המאבטח (2006) - בתפקיד: פיט גאריסון מלך קליפורניה (2007) - בתפקיד: צ'ארלי אקסיות לכל הרוחות (2009) - בתפקיד: הדוד וויין מעבר לכל ספק (2009) - בתפקיד: מארק האנטר איש בודד (2009) - בתפקיד: בן קאלמן וול סטריט 2: הכסף מדבר (2010) - בתפקיד: גורדון דקו בגידה כפולה (2011) - בתפקיד: אלכס קובלנץ חיי עם ליברצ'ה (2013) - ולדזיו ולנטינו ליברצ'ה, פסנתרן ובדרן נודע סוף סוף וגאס (2013) - בתפקיד: בילי גארזון ראשי הממשלה: החלוצים סרט דוקומנטרי בתפקיד: יצחק רבין וכך הלאה (2014) - בתפקיד: אורן ליטל ככה זה עובד (2014) - בתפקיד: אורן ליטל אנטמן (2015) - בתפקיד: דוקטור האנק פים הרחק מהישג יד (2015) - בתפקיד: ג'ון מאדק המתקפה (2017) - בתפקיד: אריק לאשס אנטמן והצרעה (2018) - בתפקיד: דוקטור האנק פים הנוקמים: סוף המשחק (2019) - בתפקיד: דוקטור האנק פים אנטמן והצרעה: קוונטומאניה (2022) - בתפקיד: דוקטור האנק פים ה-FBI‏ (1971) - בתפקיד: ג'רי ויליאמס מרכז רפואי (1971) - בתפקיד: ג'ונתן קואולי שיטת קומינסקי (2018–2021) - בתפקיד: סאנדי קומינסקי לא רעב ולא אוהב (2019, דיבוב) - בתפקיד: גיא-אם-איי מה אם...? (2021, דיבוב) - דוקטור האנק פים פרנקלין (2024) - בנג'מין פרנקלין מייקל דאגלס, ברשת החברתית פייסבוק מייקל דאגלס, ברשת החברתית אינסטגרם מייקל דאגלס, במסד הנתונים הקולנועיים IMDb (באנגלית) מייקל דאגלס, באתר "אידיבי", מאגר הידע העברי לקולנוע ישראלי ועולמי מייקל דאגלס, באתר AllMovie (באנגלית) מייקל דאגלס, באתר Rotten Tomatoes (באנגלית) מייקל דאגלס, באתר Box Office Mojo (באנגלית) מייקל דאגלס, באתר Metacritic (באנגלית) מייקל דאגלס, במסד הנתונים הקולנועיים KinoPoisk (ברוסית) מייקל דאגלס, באתר MusicBrainz (באנגלית) מייקל דאגלס, באתר Discogs (באנגלית) סוכנויות הידיעות, נער הפלא: מייקל דגלאס מדבר על הסרטים שעשו את הקריירה, באתר nrg‏, 20 ביולי 2009 איריס אברמוביץ', גוש בגרון, באתר ynet, 6 באוקטובר 2010 לין הירשברג, החיים על פי דאגלס, באתר ישראל היום, 31 במאי 2013 דודי כספי, ניר וולף, נגד הזרם, באתר ישראל היום, 12 ביוני 2015 אמיר בוגן, מייקל דגלאס: "ישראל מפחידה אנשים בעולם", באתר ynet, 17 ביוני 2015 דודי כספי, מלך הקאמבק, באתר ישראל היום, 8 בנובמבר 2018 אמיר בוגן, מייקל דאגלס: "גאה להיות שייך לעם היהודי", באתר ynet, 18 בנובמבר 2018 דייב איזקוף, הניו יורק טיימס, מייקל דאגלס: "רוצים קומדיה על אנשים מזדקנים? אני האיש שלכם", באתר הארץ, 24 בדצמבר 2018 דודי כספי, ‏רגע לפני גיל 80, מייקל דאגלס ממשיך בכל הכוח לתמוך בישראל, באתר ‏מאקו‏, 11 באפריל 2024 מייקל דאגלס, באתר אנציקלופדיה בריטניקה (באנגלית) סוכנויות הידיעות, האב, הבן והפרס: מייקל דגלאס יקבל פרס מפעל חיים, באתר nrg‏, 10 ביוני 2009 Elsa Keslassy, Michael Douglas Reminisces About Meeting Now-Wife Catherine Zeta-Jones During Career Tribute at Deauville Film Festival, Variety, ‏2024-09-06 (באנגלית אמריקאית) רכילות, דאגלס וזיטה־ג'ונס נפרדו, באתר ישראל היום, 29 באוגוסט 2013 מייקל דאגלס, "האנטישמיות: מחלה שמתפרצת", ישראל היום, 24 במרץ 2015 (המאמר התפרסם במקור בלוס אנג'לס טיימס) מייקל דאגלס מספר על סרטן הגרון בו לקה, 31/8/2010 YouTube, www.youtube.com WENN (2006-08-17). "Michael Douglas, Bruce Willis and Nicole Kidman Unite Against Terrorism". Hollywood.com (באנגלית אמריקאית). נבדק ב-2017-07-17.